CELEX: 32016R0054
Language: mt
Date: 2016-01-19 00:00:00
Title: Regolament tal-Kummissjoni (UE) 2016/54 tad-19 ta' Jannar 2016 li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tal-inklużjoni tas-sustanza gamma-glutamil-valil-gliċina fil-lista ta' sustanzi aromatizzanti tal-Unjoni (Test b'rilevanza għaż-ŻEE)

20.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 13/40
            
         REGOLAMENT TAL-KUMMISSJONI (UE) 2016/54
   tad-19 ta' Jannar 2016
   li jemenda l-Anness I tar-Regolament (KE) Nru 1334/2008 tal-Parlament Ewropew u tal-Kunsill fir-rigward tal-inklużjoni tas-sustanza gamma-glutamil-valil-gliċina fil-lista ta' sustanzi aromatizzanti tal-Unjoni
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1334/2008 tal-Parlament Ewropew u tal-Kunsill tas-16 ta' Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel u li jemenda r-Regolament tal-Kunsill (KEE) Nru 1601/91, ir-Regolamenti (KE) Nru 2232/96 u (KE) Nru 110/2008 u d-Direttiva 2000/13/KE (1), u b'mod partikulari l-Artikolu 11(3) tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(5) tiegħu,
   Billi:
   
               (1)
            
            
               L-Anness I tar-Regolament (KE) Nru 1334/2008 jistabbilixxi lista tal-Unjoni ta' aromatizzanti u ta' materjali tas-sors approvati għall-użu fl-ikel u fuqu u l-kundizzjonijiet tal-użu tagħhom.
            
         
               (2)
            
            
               Ir-Regolament ta' Implimentazzjoni tal-Kummissjoni (UE) Nru 872/2012 (3) adotta lista ta' sustanzi aromatizzanti u introduċa dik il-lista fil-Parti A tal-Anness I tar-Regolament (KE) Nru 1334/2008.
            
         
               (3)
            
            
               Dik il-lista tista' tiġi aġġornata skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew fuq l-inizjattiva tal-Kummissjoni jew wara li Stat Membru, jew parti interessata, jressaq applikazzjoni għal dan.
            
         
               (4)
            
            
               Fil-21ta' Marzu 2013, tressqet applikazzjoni lill-Kummissjoni għall-awtorizzazzjoni tal-użu tas-sustanza gamma-glutamil-valil-gliċina [FL-no: 17.038] bħala sustanza aromatizzanti. L-applikazzjoni ġiet innotifikata lill-Awtorità Ewropea dwar is-Sigurtà fl-Ikel (l-Awtorità) biex tagħti l-opinjoni tagħha. L-applikazzjoni kienet disponibbli wkoll għall-Istati Membri skont l-Artikolu 4 tar-Regolament (KE) Nru 1331/2008.
            
         
               (5)
            
            
               L-Awtorità evalwat is-sikurezza tas-sustanza gamma-glutamil-valil-gliċina [FL-no: 17.038] meta din tintuża bħala sustanza aromatizzanti, (4) u kkonkludiet li l-użu tagħha fil-livelli stmati tal-konsum bħala sustanza aromatizzanti ma jagħtix lok għal tħassib.
            
         
               (6)
            
            
               Il-lista msemmija fir-Regolament (KE) Nru 1334/2008 hija maħsuba biss biex tirregola l-użu tas-sustanzi aromatizzanti li jiġu miżjuda mal-ikel sabiex jagħtu jew jimmodifikaw ir-riħa u/jew it-togħma. Is-sustanza [FL-no: 17.038] tista' tiġi miżjuda wkoll mal-ikel għal għanijiet oħra minbarra l-aromatizzar, u użi bħal dawn jibqgħu soġġetti għal regoli oħra. Dan ir-Regolament jistabbilixxi l-kundizzjonijiet tal-użu b'rabta biss mal-użu ta' [FL-no: 17.038] bħala sustanza aromatizzanti.
            
         
               (7)
            
            
               Għaldaqstant, il-Parti A tal-Anness I tar-Regolament (KE) Nru 1334/2008 għandha tiġi emendata skont dan.
            
         
               (8)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Il-Parti A tal-Anness I tar-Regolament (KE) Nru 1334/2008 hija emendata skont l-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Jannar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 34.
   
      (2)  ĠU L 354, 31.12.2008, p. 1.
   
      (3)  Regolament ta' Implimentazzjoni tal-Kummissjoni (UE) Nru 872/2012 tal-1 ta' Ottubru 2012 li jadotta l-lista ta' sustanzi aromatizzanti stipulati bir-Regolament (KE) Nru 2232/96 tal-Parlament Ewropew u tal-Kunsill, jintroduċiha fl-Anness I tar-Regolament (KE) Nru 1334/2008 tal-Parlament Ewropew u tal-Kunsill u jħassar ir-Regolament tal-Kummissjoni (KE) Nru 1565/2000 u d-Deċiżjoni tal-Kummissjoni 1999/217/KE (ĠU L 267, 2.10.2012, p. 1).
   
      (4)  EFSA Journal 2014;12(4):3625.
   
      ANNESS
      Fil-Parti A tat-Taqsima 2 tal-Anness I tar-Regolament (KE) Nru 1334/2008 din l-annotazzjoni [FL-no: 17.038] tiżdied fl-aħħar tat-tabella:
      
         
                     “17.038
                  
                  
                     gamma-glutamil-valil-gliċina
                  
                  
                     338837-70-6
                  
                  
                      
                  
                  
                     2123
                  
                  
                     5-osso-L-prolil-L-valil-gliċina (PCA-Val-Gly) u L-alfa-glutamil-L-valil-gliċina anqas minn 0,7 %, L-gamma-glutamil-L-valil-L-valil-gliċina anqas minn 2,0 %, Toluwen mhux traċċabbli (l.o.d. 10 mg/kg)
                  
                  
                     Restrizzjonijiet għall-użu bħala sustanza aromatizzanti:
                     
                                  
                              
                              
                                 Fil-kategorija 1 — mhux aktar minn 50 mg/kg
                              
                           
                                  
                              
                              
                                 Fil-kategoriji 2 u 5 — mhux aktar minn 60 mg/kg
                              
                           
                                  
                              
                              
                                 Fil-kategorija 6.3, ċereali tal-breakfast — mhux aktar minn 160 mg/kg
                              
                           
                                  
                              
                              
                                 Fil-kategorija 7.2 — mhux aktar minn 60 mg/kg
                              
                           
                                  
                              
                              
                                 Fil-kategorija 8 — mhux iktar minn 45 mg/kg
                              
                           
                                  
                              
                              
                                 Fil-kategorija 12 — mhux iktar minn 160 mg/kg
                              
                           
                                  
                              
                              
                                 Fil-kategorija 14.1 — mhux iktar minn 15 mg/kg
                              
                           
                                  
                              
                              
                                 Fil-kategorija 15 — mhux iktar minn 160 mg/kg
                              
                           
                  
                      
                  
                  
                     EFSA”